钦定古今图书集成/明伦汇编/氏族典/第321卷 > 《廖用贤尚友录》 > 曾干度
## 钦定古今图书集成/明伦汇编/氏族典/第321卷 > 《廖用贤尚友录》 > 曾干度

按《万姓统谱》：干度，字顺承，文照子。淳化三年进士，两
任推官，三为县，五典州。年甫六十，恳请分司南京，再
求监舒州灵仙观。时张仕逊为相，言“干度风力方遒，
使卧理一郡，亦足以厚风俗。”乃起知筠州，不赴。遂以
太常少卿致仕。率诸生兴学校，教以孝弟，幅巾徜徉，
缙绅荣之。